Lille Marrakech | En smak av orienten.
home,page-template-default,page,page-id-17,qode-social-login-1.0,ajax_updown_fade,page_not_loaded,,select-child-theme-ver-1.0.0,select-theme-ver-4.1,wpb-js-composer js-comp-ver-5.2,vc_responsive
Lille Marrakech
Lille Marrakech er en virksomhet som leverer opplevelser i Marrakech og Marokko til reiseglade nordmenn, og som importerer interiørvarer fra Marrakech til det norske markedet.
Lille Marrakech tilbyr skreddersydde turer og opplevelser for deg og dine i Marrakech. Med norsk/marokkansk reiseleder som har vokst opp i Marrakech og behersker begge språk får du oppleve det beste av det beste av reisemålet og kulturen til en rimelig pris!
Vi skaffer også alt av håndlagde kvalitetsvarer innenfor interiør, som for eksempel skinnpuffer, tepper og lamper.
Lille Marrakech drives av meg, Naoual Pedersen, født og oppvokst i Marrakech. I flere år arbeidet jeg i reiselivsbransjen på to av byens störste kurs og konferanse hoteller. Jeg er utdannet innenfor ledelse og kontoradministrasjon, inkludert markedsføring, regnskap, økonomi, jus og personaladministrasjon.
Jeg vokste opp i Marrakech. Min far var teppehandler, og hadde en internasjonal kundekrets. Jeg besøkte ham ofte i butikken, og fikk høre mange godord fra turistene om hvor fantastisk og eksotisk de opplevde det. Jeg elsker fortsatt stemningene, smakene og det yrende folkelivet i de små, trange, gatene som bugner av alle slags handelsvarer, krydder, lærvarer, klær, treskjæringsarbeider og smykker. I noen år arbeidet jeg også med salg og eiendomsutvikling, kurs og konferanser i Marrakech Etter endt arbeidsuke var det deilig å slappe av og nyte det tradisjonelle marokkanske badet på "hammam."
Etter mange år i Norge har jeg også blitt glad i norsk kultur, takket være min norske familie. Vi gleder oss over å nyte begge land og kulturer. Jeg har ofte tatt med meg familie og venner til Marrakech, og har alltid fått positive tilbakemeldinger for turene, landet, folket og kulturen, som de har opplevd der. Jeg fikk også etter hvert spørsmål fra venner og bekjente om jeg kunne skaffe det ene og det andre av populære interiørvarer fra Marokko. Etter å ha vært reiseleder for norske bedrifter som også var svært begeistret for byen og opplevelsene der, så tenkte jeg at dette må jeg bare starte med å tilby for flere.